# Contes d'Arcàdia

Contes d'Arcàdia (títol original en anglès, Tales of Arcadia) és una trilogia de sèries de televisió de fantasia científica animada per ordinador creada per a Netflix per Guillermo del Toro i produïda per DreamWorks Animation i Double Dare You. La sèrie que comprèn la trilogia segueix els habitants d'una petita ciutat suburbana que acull en secret diverses criatures sobrenaturals i els joves herois que lluiten contra les forces del mal que s'amaguen a les ombres.
Les tres entregues de la trilogia, Trollhunters, Els 3 de sota i Mags, s'han estrenat arreu del món.
Des del seu llançament, la franquícia ha estat àmpliament elogiada com una sèrie d'animació ambiciosa i que supera els límits. Travis Johnson de Filmink la va qualificar de "la millor animació infantil que ha aparegut des d'Avatar: l'últim mestre de l'aire". Trollhunters va ser nominat a nou premis Daytime Emmy l'any 2017, guanyant més que qualsevol altre programa de televisió d'animació o d'acció en directe aquell any, i la trilogia ha estat nominada dues vegades per a l'Emmy a la millor sèrie d'animació infantil. També ha rebut o ha estat nominada a un premi BAFTA, diversos premis Annie, premis Golden Reel, un premi Saturn i en dues ocasions va guanyar el premi Kidscreen a la millor sèrie nova per la primera i l'última sèrie, Trollhunters i Mags. La franquícia ha estat aclamada per la crítica per la seva animació CGI d'alta qualitat, el seu to emocional fosc i madur i l'escriptura complexa, la interpretació de veu, la representació de llatinoamericans i immigrants, els temes de prejudicis, la música, l'humor i els personatges.
La sèrie també ha generat diversos llibres infantils originals i s'ha adaptat a una sèrie de novel·les gràfiques de Marc Guggenheim i Richard Hamilton publicades per Dark Horse, i a un videojoc titulat Trollhunters: Defenders of Arcadia, llançat a PlayStation 4, Xbox One i Nintendo Switch i Microsoft Windows.
L'agost de 2020, es va anunciar que la trilogia es conclouria amb un llargmetratge titulat Trollhunters: Rise of the Titans, que es va estrenar a Netflix el 21 de juliol de 2021.

## Referències

* ↑ David, J. «DISNEY XD ESTRENARÁ TROLLHUNTERS: RELATOS DE ACARDIA EN MARZO». ANM TV LA, 02-02-2020. [Consulta: 31 gener 2021].
* ↑ «Guillermo del Toro Official Tweet Update on Part One of Wizards Release date». Mobile Twitter, 13-05-2020.
* ↑ «Wizards: Tales of Arcadia Season 1 Coming to Netflix in Summer 2020». What's on Netflix, 29-02-2020.
* ↑ «Guillermo del Torro Official Tweet on Part One of Wizards Release date». Twitter, 01-03-2020.
* ↑ Holloway, Daniel. «'Wizards,' Final Chapter in Guillermo del Toro's 'Tales of Arcadia' Trilogy, Sets Premiere Date». Variety, 07-07-2020. [Consulta: 20 juliol 2020].
* ↑ Johnson, Travis. «Trollhunters Season 1». Filmink. Arxivat de l'original el 4 d’abril 2021. [Consulta: 2 abril 2018].
* ↑ Pond, Steve. «'Trollhunters' Leads Creative Arts Daytime Emmy Winners». The Wrap, 28-04-2017. [Consulta: 2 abril 2018].
* ↑ «Trollhunters: Defenders of Arcadia Coming to PS4, Xbox One, PC, and Switch This September», 12-05-2020. Arxivat de l'original el 17 de maig 2020. [Consulta: 30 maig 2020].
* ↑ «Dreamworks TROLLHUNTERS: DEFENDERS OF ARCADIA video game coming Summer 2020», 12-05-2020. [Consulta: 30 maig 2020].
* ↑ «Guillermo Del Toro's Trollhunters To Be A Comic Book From Marc Guggenheim And Richard Hamilton #C2Ccon2017». Bleeding Cool Comic Book, Movie, TV News, 04-03-2017. [Consulta: 14 març 2017].
* ↑ McNary, Dave. «Guillermo del Toro's 'Trollhunters: Rise of the Titans' Movie Scheduled for 2021». Variety, 07-08-2020. [Consulta: 27 abril 2021].
* ↑ D'Alessandro, Anthony. «Guillermo Del Toro's 'Trollhunters: Rise Of The Titans' Gets Netflix Release Date And Teaser». Deadline Hollywood, 27-04-2021. [Consulta: 27 abril 2021].